สวัสดีค่ะ เป็นประจำเดือนวันแรกวันที่ 21-25 เดือนกุมภาพันธ์ มีอะไรกับแฟนโดยสวมถุงยางและหลั่งข้างนอก วันที่ 8 มีนาคมมีเพศสัมพันธ์อีกครั้ง ป้องกันเหมือนเดิมแต่คราวนี้หลั่งข้างในและเอาออกทันที วันนี้เมื่อเช้า สังเกตตกขาว มีสีออกครีมเหลือง ไม่เหนียวมากไม่จับตัวเป็นก้อน กลิ่นปกติ แล้วช่วงนี้ก็ใกล้ช่วงประจำเดือนจะมา แต่ยังไม่มา แล้ว 1-2 วันก่อนก็มีอาการเหมือนประจำเดือนจะมาแต่ไม่มาอีกค่ะ แบบนี้ท้องมั้ยคะ และสามารถตรวจครรภ์ได้เลยไหม
สวัสดีค่ะ การมีเพศสัมพันธ์ในครั้งแรกที่มีการใช้ถุงยางอนามัยและการหลั่งนอก โอกาสที่จะตั้งครรภ์นั้นถือว่าน้อย ส่วนการมีเพศสัมพันธ์ในวันที่ 8 มี.ค. โดยใช้ถุงยางอนามัยเพียงอย่างเดียว มีโอกาสที่จะตั้งครรภ์ได้ประมาณ 2% ถึง 18% ดังนั้นการที่ประจำเดือนยังไม่มาจึงอาจเกิดจาก1. การตั้งครรภ์ ซึ่งหากประจำเดือนครั้งสุดท้ายคือ 21 ก.พ. ในวันนี้วันที่ 23 มี.ค.สามารถที่จะตรวจหาการตั้งครรภ์ได้แล้วค่ะ2. ความเครียด การทำงานหนัก พักผ่อนน้อย อดนอน อดาหาร น้ำหนักลดส่วนอาการตกขาวสีครียมเหลือง ไม่มีกลิ่น ถือเป็นตกขาวที่ปกติ ซึ่งในช่วงก่อนประจำเดือนจะมา บางคนอาจมีตกขาวมาได้แนะนำว่าอาจลองตรวจหาการตั้งครรภ์ หรือรอไปอีกซัก 2-3 วันประจำเดือนน่าจะมาค่ะ หากไม่มานานเกิน 1 สัปดาห์ ควรตรวจหาการตั้งครรภ์อีกครั้งค่ะ